CELEX: 22007D0147
Language: sl
Date: 2007-10-26 00:00:00
Title: Sklep Skupnega odbora EGP št. 147/2007 z dne 26. oktobra 2007 o spremembi Protokola 23 k Sporazumu EGP v zvezi s sodelovanjem med nadzornimi organi (člen 58)

10.4.2008   
            
            
               SL
            
            
               Uradni list Evropske unije
            
            
               L 100/99
            
         
      SKLEP SKUPNEGA ODBORA EGP
   
   št. 147/2007
   z dne 26. oktobra 2007
   o spremembi Protokola 23 k Sporazumu EGP v zvezi s sodelovanjem med nadzornimi organi (člen 58)
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Protokol 23 k Sporazumu je bil spremenjen s Sklepom Skupnega odbora EGP št. 178/2004 z dne 3. decembra 2004 (1).
            
         
               (2)
            
            
               Da se lahko Nadzornemu organu Efte in državam Efte dovoli sodelovanje v političnih razpravah znotraj Evropske mreže za konkurenco, kar vključuje izmenjavo zaupnih informacij v skladu s členoma 81 in 82 Pogodbe ES, je potreben pravni okvir, s katerim se bo omogočila izmenjava zaupnih informacij, ki jih Sporazum še ne ureja. Zato je treba v Protokol 23 k Sporazumu vključiti novi člen 1A –
            
         SKLENIL:
   Člen 1
   Za členom 1 Protokola 23 k Sporazumu se doda naslednji člen:
   
      „Člen 1A
      Z namenom, da se zagotovi enotna razlaga členov 53 in 54 Sporazuma ter členov 81 in 82 Pogodbe s strani Nadzornega organa Efte in Komisije ES, se lahko Nadzornemu organu Efte in pristojnim organom držav Efte tudi dovoli, da sodelujejo na sestankih mreže javnih organov iz uvodne izjave 15 Uredbe Sveta (ES) št. 1/2003, izključno za namene razprav o vprašanjih splošne politike. Nadzorni organ Efte, Komisija ES, pristojni organi držav Efte in države članice ES imajo vsa pooblastila, da si zagotovijo vse informacije, potrebne za namene takih razprav o splošni politiki v tej mreži. Informacij, zagotovljenih v tej zvezi, se ne sme uporabiti za namene kazenskega pregona. To sodelovanje se brez predsodkov glede pravic sodelovanja držav Efte in Nadzornega organa Efte odobri v okviru Sporazuma EGP.“
   
   Člen 2
   Ta sklep začne veljati 27. oktobra 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (2).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 26. oktobra 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 133, 26.5.2005, str. 35.
   
      (2)  Navedena ni nobena ustavna zahteva.